Diari Oficial de la Generalitat Valenciana


Sumari del DOGV 8446, del 18-12-2018 (2018/11075)

RESOLUCIÓ de 5 de desembre de 2018, del conseller d'Economia Sostenible, Sectors Productius, Comerç i Treball, per la qual s'amplia en la quantia de 553.113,94 euros el crèdit disponible per atendre les subvencions de l'article 15 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, convocades mitjançant la Resolució de 27 de desembre de 2017, de convocatòria anticipada, per a l'exercici 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11217


Data del document
:   05-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 5 de desembre de 2018, del conseller d'Economia Sostenible, Sectors Productius, Comerç i Treball, per la qual s'amplia en la quantia de 553.113,94 euros el crèdit disponible per atendre les subvencions de l'article 15 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, convocades mitjançant la Resolució de 27 de desembre de 2017, de convocatòria anticipada, per a l'exercici 2018. [2018/11460]  
Amb data 3 de gener de 2018 es va publicar en el DOGV la Resolució, de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectuava la convocatòria anticipada, per a l'exercici 2018, de les ajudes regulades en l'article 15, de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.  
De conformitat amb el que s'estableix en l'article 56 del Reglament de la Llei general de subvencions, en la citada resolució de convocatòria es va incorporar la previsió que, en el cas que el crèdit pressupostari aprovat en la Llei de pressupostos de la Generalitat per a 2018, fora superior a les quanties màximes estimades que consten en el punt segon de la resolució de convocatòria, l'òrgan concedent podria, prèvia tramitació del corresponent expedient de despesa i de la publicació dels crèdits addicionals disponibles, i sense necessitat de realitzar una nova convocatòria, procedir a aplicar els crèdits addicionals disponibles a la concessió de les subvencions a les quals es refereix la convocatòria anticipada.  
La línia de subvenció S5266000 denominada «Programa de Suport a l'Economia Social» del Programa pressupostari 322.55, compta amb una consignació definitiva per import de 2.909.000 euros, dels quals 533.000 euros són fons propis de la Generalitat, no condicionats, i els restants 2.376.000 euros, fons finalistes amb origen en l'Àrea d'Ocupació del Ministeri d'Ocupació i Seguretat Social.  
Sobre les referides consignacions pressupostàries de la línia S5266000, s'han efectuat diverses reserves per a finançar convocatòries de subvencions, i anul·lacions d'algunes d'elles, amb un resultat final conjunt de un saldo disponible en data actual per import de 548.113,94 euros en el finançament procedent del Ministeri de Treball, Migracions i Seguretat Social, i de un saldo disponible de 5.000 euros en el finançament procedent de fons propis de la Generalitat.  
Vistes la referides disponibilitats pressupostàries i atés el que estableix l'article 56 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, resolc:  
  
Primer. Ampliació de crèdits i finançament de les ajudes  
Efectuar per a l'any 2018 una ampliació addicional de l'import global màxim destinat al finançament de les subvencions per a incorporació de persones desocupades com sòcies treballadores o de treball a cooperatives i societats laborals, conforme a l'article 15 de les bases reguladores aprovades per Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, aplicant a la concessió d'aquestes ajudes i sense necessitat de nova convocatòria, crèdits, del pressupost de la Generalitat, per import de 553.113,94 euros, del capítol 4, codi línia S5266000, del programa pressupostari 322.55, dels quals 548.113,94 són amb càrrec a fons condicionats amb origen en l'Àrea d'Ocupació del Ministeri de Treball, Migracions i Seguretat Social (abans Ministeri d'Ocupació i Seguretat Social) i 5.000 euros són fons propis no condicionats de la Generalitat, quedant fixat l'import global màxim de les citades ajudes en 2.373.113,94 euros.  
  
  
Segon. Publicació  
Ordenar la publicació de la present resolució en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se recurs de reposició davant el mateix òrgan en el termini d'un mes a comptar des de l'endemà a aquell que tinga lloc la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua publicació, davant la Sala contenciosa administrativa del Tribunal Superior de Justícia de la Comunitat Valenciana, d'acord amb el que es preveu en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
València, 5 de desembre de 2018.- El conseller d'Economia Sostenible, Sectors Productius, Comerç i Treball: Rafael Climent González.